CELEX: 32015D2248
Language: lv
Date: 2015-10-28 00:00:00
Title: Eiropas Parlamenta un Padomes Lēmums (ES) 2015/2248 (2015. gada 28. oktobris) par elastības instrumenta izmantošanu steidzamiem budžeta pasākumiem saskaņā ar Eiropas programmu migrācijas jomā

4.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 318/36
            
         EIROPAS PARLAMENTA UN PADOMES LĒMUMS (ES) 2015/2248
   (2015. gada 28. oktobris)
   par elastības instrumenta izmantošanu steidzamiem budžeta pasākumiem saskaņā ar Eiropas programmu migrācijas jomā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (1) un jo īpaši tā 12. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padomes Regulas (ES, Euratom) Nr. 1311/2013 (2) 11. pantā ir atļauts izmantot elastības instrumentu, ievērojot gada maksimālo apjomu 471 miljoni euro (2011. gada cenās), lai ļautu finansēt skaidri norādītus izdevumus, kurus nav iespējams finansēt, ievērojot vienā vai vairākās citās maksājumu kategorijās pieejamo maksimālo apjomu.
            
         
               (2)
            
            
               Pēc tam, kad bija izskatītas visas iespējas apropriāciju pārdalīšanai 3. izdevumu kategorijā (Drošība un pilsoniskums), tiek atzīts par nepieciešamu izmantot elastības instrumentu, lai Eiropas Savienības vispārējo budžetu 2015. finanšu gadam papildinātu ar 66,1 miljonu euro nolūkā finansēt pasākumus migrācijas jomā.
            
         
               (3)
            
            
               Maksājumu apropriācijas, kas atbilst elastības instrumenta izmantošanai, ir 52,9 miljoni euro 2016. gadā un 13,2 miljoni euro 2017. gadā.
            
         IR PIEŅĒMUŠI ŠO LĒMUMU.
   1. pants
   Attiecībā uz Eiropas Savienības vispārējo budžetu 2015. finanšu gadam elastības instrumentu izmanto, lai paredzētu summu 66,1 miljonu euro apmērā saistību apropriācijām 3. izdevumu kategorijā (Drošība un pilsoniskums).
   Šo summu izmanto, lai finansētu pasākumus bēgļu krīzes pārvaldībai.
   Maksājumu apropriācijas, kas atbilst elastības instrumenta izmantošanai, ir 52,9 miljoni euro 2016. gadā un 13,2 miljoni euro 2017. gadā.
   2. pants
   Šo lēmumu publicē Eiropas Savienības Oficiālajā Vēstnesī.
   
      Strasbūrā, 2015. gada 28. oktobrī
      
         
            Eiropas Parlamenta vārdā –
         
         
            priekšsēdētājs
         
         M. SCHULZ
      
      
         
            Padomes vārdā –
         
         
            priekšsēdētājs
         
         N. SCHMIT
      
   
   
      (1)  OV C 373, 20.12.2013., 1. lpp.
   
   
      (2)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).